ᱵᱚᱨᱯᱮᱴᱟ ᱦᱚᱱᱚᱛ

ᱵᱚᱨᱯᱮᱴᱟ ᱦᱚᱱᱚᱛ (ᱤᱝᱨᱟᱹᱡᱤᱻ Barpeta District) ᱫᱚ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱧᱩᱢᱚᱜᱚᱜ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱠᱟᱱᱟ ᱾ ᱡᱤᱞᱟᱹ ᱫᱚᱵᱷᱟᱴᱤᱭᱟᱹ ᱴᱷᱟᱹᱭ ᱫᱚ ᱵᱚᱨᱯᱮᱴᱟ ᱨᱮᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱤᱞᱟᱹ ᱫᱚ ᱢᱩᱴ  ᱓᱒᱔᱕ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱟᱨ ᱦᱚᱲ ᱞᱮᱠᱷᱟ ᱫᱚ ᱑,᱖᱔᱒,᱔᱒᱐ ᱡᱚᱱᱟ (᱒᱐᱐᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ) ᱾

ᱱᱟᱜᱟᱢ
ᱵᱤᱱᱼᱠᱮᱪᱮᱫ ᱠᱟᱢᱨᱩᱯ ᱡᱤᱞᱟᱹ ᱨᱮᱭᱟᱜ ᱦᱟᱹᱴᱤᱧ ᱥᱟᱨᱮᱡ ᱑᱙᱘᱓ ᱥᱮᱨᱢᱟ ᱨᱮ ᱵᱚᱨᱯᱮᱴᱟ ᱡᱤᱞᱟᱹ ᱫᱚ ᱵᱮᱱᱟᱣ ᱞᱮᱱᱟ ᱾ ᱵᱨᱤᱴᱤᱥ ᱚᱠᱛᱮ ᱨᱮ ᱫᱤᱥᱣᱟᱹ ᱢᱚᱦᱩᱠᱢᱟ ᱛᱮᱭᱟᱨ ᱞᱮᱱᱟ, ᱡᱚᱱ ᱵᱟᱴᱟᱞᱟᱨ ᱫᱚ ᱯᱟᱹᱦᱤᱞ ᱟᱢᱞᱟᱭ ᱵᱟᱦᱟᱞ ᱚᱪᱚ ᱞᱮᱱᱟ ᱾ ᱱᱟᱦᱟᱜ ᱚᱠᱛᱮ ᱨᱮ ᱡᱤᱞᱟᱹ ᱨᱮᱭᱟᱜ ᱵᱟᱨᱭᱟ ᱢᱚᱦᱩᱠᱢᱟ ᱫᱚ ᱦᱩᱭᱩᱜ ᱠᱟᱱᱟ ᱵᱯᱨᱯᱮᱴᱟ ᱟᱨ ᱵᱚᱡᱟᱞᱤ ᱾ ᱑ ᱡᱩᱱ, ᱒᱐᱐᱔ ᱥᱮᱨᱢᱟ ᱨᱮ ᱱᱟᱣᱟ ᱛᱮ ᱵᱮᱱᱟᱣ ᱟᱹᱨᱩ ᱞᱮᱱ ᱵᱟᱠᱥᱟ ᱡᱤᱞᱟᱹ ᱨᱮ ᱟᱹ ᱰᱤ ᱟᱭᱢᱟ ᱴᱚᱴᱷᱟ ᱠᱯ ᱜᱮᱫ ᱵᱮᱜᱟᱨ ᱠᱮᱫᱟ ᱾

ᱯᱚᱱ ᱠᱚᱱᱰ
ᱞᱟᱛᱟᱨ ᱟᱥᱟᱢ ᱨᱮᱭᱟᱜ ᱱᱚᱣᱟ ᱡᱤᱞᱟᱹ ᱫᱚ ᱓᱒᱔᱕ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱠᱟᱱᱟ ᱾ ᱵᱚᱨᱯᱮᱴᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱯᱟᱦᱴᱟ ᱨᱮᱫᱚ ᱵᱷᱩᱴᱟᱱ ᱵᱩᱨᱩ, ᱥᱟᱢᱟᱝ ᱯᱟᱦᱴᱟ ᱨᱮᱫᱚ ᱱᱚᱞᱵᱟᱲᱤ ᱡᱤᱞᱟ., ᱮᱛᱚᱢ ᱯᱟᱦᱴᱟ ᱨᱮᱫᱚ ᱠᱟᱹᱢᱨᱩᱯ ᱟᱨ ᱜᱩᱣᱟᱞ ᱯᱟᱲᱟ ᱡᱤᱞᱟ., ᱯᱟᱪᱮ ᱯᱟᱦᱴᱟ ᱨᱮ ᱫᱚ ᱵᱚᱝᱜᱟᱭ ᱜᱟᱣ ᱦᱚᱱᱚᱛ ᱢᱮᱱᱟᱜᱼᱟ ᱾

ᱦᱚᱭ ᱦᱤᱥᱤᱫ
ᱥᱮᱨᱢᱟ ᱨᱮᱭᱟᱜ ᱥᱟᱱᱟᱢ ᱚᱠᱛᱮ ᱜᱮ ᱱᱤᱭᱟᱹ ᱡᱟᱭᱜᱟ ᱨᱮ ᱦᱚᱭ ᱦᱤᱥᱤᱫ ᱛᱟᱞᱟ ᱢᱟᱞᱟ ᱟᱨ ᱨᱟᱹᱥᱠᱟᱹ ᱜᱮ ᱛᱟᱦᱮᱱᱟ ᱾ ᱞᱚᱞᱚ ᱢᱳᱣᱥᱩᱢᱤ ᱦᱚᱭ ᱨᱮᱭᱟᱜ ᱚᱨᱥᱚᱝ ᱵᱟᱹᱲᱛᱤ ᱞᱚᱞᱚ ᱟᱨ ᱨᱮᱭᱟᱲ ᱨᱤᱛᱩ ᱨᱮ ᱟᱴᱠᱟᱨᱚᱜᱼᱟ ᱾ ᱞᱚᱞᱚ ᱚᱠᱛᱮ ᱢᱟᱨᱪ ᱠᱷᱚᱱ ᱢᱮ ᱪᱟᱱᱫᱚ ᱦᱟᱹᱵᱤᱡ, ᱛᱟᱭᱚᱢ ᱢᱳᱣᱥᱩᱢᱤ ᱦᱚᱭ ᱨᱮᱭᱟᱜ ᱚᱨᱡᱚ ᱛᱮ ᱡᱟᱹᱯᱩᱫ ᱡᱩᱱ -ᱥᱮᱯᱴᱮᱢᱵᱚᱨ ᱟᱨ ᱨᱮᱭᱟᱲ ᱨᱤᱛᱩ ᱚᱠᱴᱚᱵᱚᱨ ᱠᱷᱚᱱ ᱵᱷᱮᱵᱽᱨᱩᱣᱟᱨᱤ ᱦᱟᱹᱵᱤᱡ ᱾

ᱱᱟᱹᱭ ᱠᱚ
ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱥᱟᱢᱟᱝ ᱠᱷᱚᱱ ᱯᱟᱪᱷᱮ ᱦᱟᱹᱵᱤᱡ ᱵᱚᱨᱯᱮᱴᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱥᱮᱡ ᱱᱚᱣᱟ ᱱᱚᱛᱮ ᱦᱟᱱᱛᱮ ᱟᱹᱛᱩᱱ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱟᱭᱢᱟ ᱴᱚᱴᱷᱟ ᱨᱮ ᱟᱹᱛᱩᱱ ᱠᱟᱱ ᱱᱟᱹᱭ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱮᱠᱤ, ᱢᱟᱱᱟᱥ, ᱯᱚᱦᱩᱢᱟᱨᱟ, ᱠᱟᱞᱫᱤᱭᱟ, ᱯᱚᱞᱞᱟ, ᱱᱚᱠᱷᱟᱱᱰᱟ, ᱢᱚᱨᱟᱥᱟᱣᱩᱞᱠᱷᱚᱣᱟ, ᱟᱨ ᱵᱷᱮᱞᱮᱝᱤ ᱱᱚᱣᱟ ᱠᱚᱫᱚ ᱠᱚᱭᱮ ᱠᱷᱚᱱ ᱮᱛᱚᱢ ᱛᱮ ᱟᱹᱛᱩᱱ ᱠᱟᱱᱟ ᱾ ᱯᱚᱦᱩᱢᱟᱨᱟ ᱟᱨ ᱠᱟᱞᱫᱤᱭᱟ ᱱᱟᱹᱭ ᱫᱚ ᱵᱚᱨᱯᱮᱴᱟ ᱱᱟᱝᱜᱽᱨᱟᱦᱟ ᱥᱩᱨ ᱛᱮ ᱱᱚᱠᱷᱟᱱᱰᱟ ᱱᱷᱟᱛᱮ ᱯᱚᱞᱞᱟ ᱟᱨ ᱵᱮᱠᱤ ᱱᱟᱹᱭ ᱱᱚᱠᱷᱟᱱᱰᱟ ᱦᱩᱰᱤᱧ ᱱᱟᱹᱭ ᱥᱟᱶ ᱛᱮ ᱥᱟᱣᱩᱞᱠᱷᱚᱣᱟ ᱧᱩᱛᱩᱢ ᱦᱟᱢᱮᱴ ᱠᱟᱛᱮ ᱵᱨᱚᱦᱢᱚᱯᱩᱛᱨᱚ ᱨᱮ ᱫᱩᱞ ᱢᱤᱫ ᱟᱠᱟᱱᱟ ᱾ ᱱᱚᱣᱟ ᱜᱟᱰᱟ ᱠᱚᱫᱚ ᱵᱚᱨᱯᱮᱴᱟ ᱡᱤᱞᱟᱹ ᱨᱮᱱ ᱪᱟᱥᱤ ᱦᱚᱲ ᱠᱚ ᱪᱟᱥᱚᱜ ᱟᱹᱰᱤ ᱟ'ᱴᱮ ᱜᱚᱲᱚᱣᱟᱠᱚ ᱠᱟᱱᱟ ᱾

ᱥᱟᱹᱠᱷᱭᱟᱹᱛ